Grundejerne eller udstykker skal selv stå for at stifte og oprette grundejerforeningen. Dette er medmindre Thisted Kommune har udstykket og solgt grundene. Hvis ikke der stiftes en grundejerforening kan Thisted Kommune som myndighed kræve at grundejerforeningen oprettes, hvis det fremgår af en gældende lokalplan eller en tinglyst deklaration.
Hvis Thisted Kommune har udstykket grundene og du har købt grunden af Thisted Kommune, er det Thisted Kommune der tager initiativ til at stifte grundejerforeningen. Dette gøres ved, at Thisted Kommune skriver til samtlige grundejere og beder dem om at opstarte processen med at få dannet en grundejerforening.
Thisted Kommune kræver typisk oprettelse af grundejerforening, når mindst 50 % af grundene er solgt. Spørgsmål kan ske til Thisted Kommunes Grundsalg.